cyanic-selkie/wikianc huggingface dataset:
เซไค อัคซาคาลเลอ
ประวัติ
เกิดที่เอร์ซูรุม ซึ่งเซไค อัคซาคาลเลอ เป็นบิดาของเด็กสองคน เมื่ออายุ 17 ปีเขาเข้าเรียนที่เอร์ซูรุมไฮสกูลและเขาเป็นตัวแทนของตุรกีในการแข่งขันชิงแชมป์ครอสคันทรีไฮสกูลในประเทศออสเตรียเป็นเวลาหลายปีและได้อันดับที่ 27 จากนักกีฬา 397 คน นายพลอัคซาคาลเลอเคยดำรงตำแหน่งผู้บัญชาการกองกำลังพิเศษมาตั้งแต่ปี ค.ศ. 2013 อัคซาคาลเลอมีบทบาทสำคัญร่วมกับจ่าสิบเอก อือเมอร์ ฮาลิสเดเมอร์ ซึ่งเป็นเจ้าหน้าที่จ่าของเขาในการป้องกันความพยายามรัฐประหารในประเทศตุรกี ค.ศ. 2016 อันเป็นผลมาจากความสำเร็จของเขา เขาได้รับการเลื่อนยศเป็นพลโทในการประชุมยัสเมื่อวันที่ 28 กรกฎาคม ค.ศ. 2016 ผู้บัญชาการกองกำลังพิเศษกองเสนาธิการ พลตรี เซไค อัคซาคาลเลอ เป็นผู้ตอบโต้องค์การก่อการร้ายเฟทูลลาห์เจอ (FETO) โดยกล่าวว่า "ผู้ก่อการร้ายจะไม่ประสบความสำเร็จ" ซึ่งทำให้เกิดความสนใจในความเห็นส่วนใหญ่ของประชาชนชาวตุรกี เซไค อัคซาคาลเลอ สามารถพูดภาษาอังกฤษ เขาเป็นเจ้าหน้าที่ของกองทัพตุรกีตั้งแต่ปี ค.ศ. 1984
โรงเรียนสารสาสน์วิเทศศึกษา
โรงเรียนสารสาสน์วิเทศศึกษา (Sarasas Witaed Suksa School) เป็นโรงเรียนอันดับที่ 12 ของกลุ่มโรงเรียนในเครือสารสาสน์ ซึ่งก่อตั้งโดย นายพิบูลย์ และ นางเพ็ญศรี ยงค์กมล เริ่มแรกได้จัดสร้างขึ้นบนเนื้อที่ 5 ไร่ 48 ตารางวา โดยเริ่มก่อสร้างในเดือน ตุลาคม พ.ศ. 2539 และเสร็จสิ้นในเดือนพฤษภาคม พ.ศ. 2540 เป็นอาคารเรียนความยาว 72 เมตร จำนวน 6 ชั้น ต่อมาในปี พ.ศ. 2542 ได้ขยายพื้นที่เพิ่มอีก 8 ไร่ 378 ตารางวา สำหรับก่อสร้างสระว่ายน้ำ โรงอาหาร ที่จอดรถในร่ม และอาคารเรียนหลังที่ 2 ต่อมาในปี พ.ศ. 2549 โรงเรียนได้ขยายพื้นที่ด้านหน้าอาคารเรียนที่ 1 เดิมเป็นบ่อน้ำ เพื่อก่อสร้างอาคารเรียนหลังที่ 3 สนามฟุตบอล และ ที่จอดรถกลางแจ้ง เพื่อให้เพียงพอต่อจำนวนของนักเรียนและบุคคลากรที่เพิ่มขึ้น ปัจจุบันโรงเรียนมีเนื้อที่รวมทั้งหมด 13 ไร่ 1 งาน 26 ตารางวา
โรงเรียนสารสาสน์วิเทศศึกษาเป็นแห่งที่ 3 ของโรงเรียนในเครือสารสาสน์ที่เปิดทำการสอนแบบ Bilingual Program (แผนการเรียนการสอนแบบ 2 ภาษา) คือ ภาษาอังกฤษ, คณิตศาสตร์, สร้างเสริมประสบการณ์ชีวิต, ดนตรี, คอมพิวเตอร์ โดยใช้สื่อการเรียนการสอนเป็นภาษาอังกฤษ และใช้ครูต่างชาติสอน ตามหลักสูตรของกระทรวงศึกษาธิการ เน้นเด็กเป็นศูนย์กลางการเรียนรู้ ควบคู่คุณธรรม ความเป็นไทย ปัจจุบันได้ทำการเปิดสอนหลักสูตร International Educational Programme หรือ IEP ในระดับชั้นอนุบาล 3 และระดับประถมศึกษาปีที่ 1-6 เพื่อขยายขีดความสามารถของนักเรียน
ประวัติโรงเรียน
เดิม (ปี พ.ศ. 2539) โรงเรียนสารสาสน์วิเทศศึกษา ได้ทำการทดลองเปิดทำการสอนแผนก 2 ภาษา ในโรงเรียนสารสาสน์ประชาอุทิศพิทยาคาร ตั้งแต่ระดับชั้น อนุบาล 3 ถึง ประถมศึกษาปีที่ 2 จำนวน 3 ห้องเรียน โดยมีนักเรียนจำนวน 90 คน เมื่อโรงเรียนสารสาสน์วิเทศศึกษาก่อสร้างเสร็จ และเปิดทำการสอนจึงย้ายนักเรียนมาเรียนต่อ พร้อมทั้งเปิดรับนักเรียนใหม่ในปีการศึกษา 2540 ระดับอนุบาล 3 ถึง ประถมศึกษาปีที่ 5 จำนวนนักเรียน 469 คน (แผนกสองภาษา) และแผนกสามัญ อีก 360 คน รวม 2 แผนก 829 คน มีครูไทย 35 คน ครูต่างชาติ 12 คน ปัจจุบันปีการศึกษา 2545 ทางโรงเรียนได้เปิดรับสอนตั้งแต่ระดับชั้นอนุบาล 1 ถึงมัธยมศึกษาปีที่ 6 ซึ่งมีนักเรียนตั้งแต่ระดับชั้นอนุบาล 1 ถึงมัธยมศึกษาปีที่ 4 ทั้งสิ้น 1,827 คน ครูไทย 110 คน และครูต่างชาติ 32 คน
ทำเนียบผู้บริหารโรงเรียน
ข้อมูลปีการศึกษา พ.ศ. 2557
บุคลากร
ข้อมูลปีการศึกษา พ.ศ. 2557 และ หนังสือ SWS Year Book Vol.13 (ประจำปี พ.ศ. 2557)
สิ่งปลูกสร้างในโรงเรียน
อาคาร 1 ก่อสร้างเมื่อ พ.ศ. 2540 เป็นอาคารคอนกรีต 6 ชั้น ปัจจุบันใช้สำหรับการเรียนการสอนในระดับประถมศึกษาปีที่ 1-5 มีห้องเรียนทั้งหมด 35 ห้อง พร้อมห้องประเภทอื่นๆ ได้แก่ ห้องธุรการ ห้องสารสนเทศ ห้องรับรอง ห้องพักครู ห้องคอมพิวเตอร์ ห้องเรียนคีย์บอร์ด ห้องเรียนกลองชุด ห้องเรียนดนตรีไทย ห้องเรียนกีต้าร์ ห้องฉายภาพยนตร์ ห้องปฏิบัติการ ห้องสมุด ห้องคอมพิวเตอร์ ห้องผู้อำนวยการและผู้บริหาร ห้องพยาบาล และ โรงอาหาร ส่วนในชั้น 6 จะเป็นโถงประชุม
อาคาร 2 สร้างเสร็จเมื่อ พ.ศ. 2543 เป็นอาคารคอนกรีต 5 ชั้น ปัจจุบันใช้สำหรับการเรียนการสอนในระดับอนุบาลปีที่ 1-3 มีห้องเรียนทั้งหมด 18 ห้องเรียน พร้อมห้องประกอบการอื่นๆ ได้แก่ ห้องกิจกรรม ห้องศูนย์การเรียนรู้ ห้องพยาบาง โถงห้องอาหาร ห้องพักครู ห้องปฏิบัติการ และ ห้องประกอบอาหาร ส่วนในชั้นที่ 5 จัดเป็นห้องประชุมขนาดใหญ่ มีความยาวตลอดอาคารเรียน ใช้เก็บของและจัดกิจกรรมต่างๆๆ
อาคารหอประชุม สร้างเสร็จเมื่อ พ.ศ. 2555 เป็นอาการคอนกรีต 3 ชั้น เริ่มเปิดใช้งานในปีการศึกษา 2555 ใช้สำหรับจัดกิจกรรมต่างๆ ได้แก่ กิจกรรมไหว้ครู กิจกรรมแนะแนวศึกษาต่อ กิจกรรมแข่งขันวิชาการ งานแสดงวันคริสต์มาส จัดประชุมสัมนา และ อื่นๆ โดยในชั้นที่ 1 จะเป็นห้องเรียนสำหรับระดับชั้นเตรียมอนุบาล และ จัดกิจกรรมต่างๆ
2048 (วิดีโอเกม)
2048 เป็นเกมปริศนาเคลื่อนบล็อก (sliding block puzzle) แบบเล่นคนเดียว ซึ่งออกแบบโดยนักพัฒนาเว็บชาวอิตาลี Gabriele Cirulli เป้าหมายของเกมคือเพื่อให้ผู้เล่นเลื่อนกระเบื้องตัวเลขบนกริดไปรวมกันเพื่อให้เกิดจำนวน 2048 ขึ้น อย่างไรก็ตามผู้เล่นสามารถเล่นต่อได้ถึงแม้จะถึงเป้าหมายเกมที่เลข 2048 แล้วก็ตามเพื่อสร้างกระเบื้องตัวเลขที่จำนวนสูงขึ้นไปอีก
2048 ดั้งเดิมแล้วเขียนโดยใช้จาวาสคริปต์ และ CSS ระหว่างช่วงสุดสัปดาห์ของ Gabriele Cirulli ก่อนที่จะเปิดตัวเมื่อวันที่ 9 มีนาคม 2014 ในรูปแบบซอฟต์แวร์ไม่เสียค่าใช้จ่ายและโอเพนซอร์ซ (free and open-source software) ตาม สัญญาอนุญาตของเอ็มไอที เกมแบบเดียวกันที่เขียนโดยใช้ C++ และ Vala ถูกปล่อยออกมาตามกันในภายหลัง There is also a version for the Linux terminal.
ปลากระเบนทอง
ระวังสับสนกับ: ปลากระเบนจุดฟ้า
ปลากระเบนทอง หรือ ปลากระเบนหิน (Blue-spotted fantail ray, Bluespotted ribbontail ray) เป็นปลากระเบนชนิดหนึ่ง มีชื่อวิทยาศาสตร์ว่า Taeniura lymma อยู่ในวงศ์ปลากระเบนธง (Dasyatidae)
มีลำตัวแบนค่อนข้างกลม ตาโปนโต มีช่องจมูกทางด้านข้างของตาขนาดใหญ่ ด้านล่างมีปากเว้าโค้ง ลำตัวกว้างประมาณ 25 เซนติเมตร หรือ 1 ฟุต มีหางยาวเท่า ๆ กับความยาวลำตัว มีเงี่ยงที่โคนหาง 2 อัน ลักษณะแหลมยาว ปลายหางมีแผ่นหนังบาง ๆ คล้ายปลากระเบนชายธง และมีแถบสีฟ้าเป็นคู่ขนานกันตั้งแต่โคนจรดปลายหาง ตามลำตัวเป็นเมือกลื่นสีเหลืองทอง และมีจุดสีฟ้าแต้มอยู่ทั่วทางด้านบน พื้นลำตัวมีหลากหลายสี ทั้ง สีเขียว, สีน้ำตาล หรือสีเทา ส่วนใต้ท้องมีสีขาว
อาศัยอยู่ตามพื้นทรายในบริเวณแนวปะการังเขตร้อนทั่วไป พบได้ตั้งแต่ความลึกไม่เกิน 30 เมตร จนถึงชายฝั่ง กินอาหารจำพวก สัตว์น้ำขนาดเล็ก ตลอดจนสัตว์มีกระดองชนิดต่าง ๆ
พบกระจายพันธุ์ตั้งแต่ชายฝั่งของแอฟริกาตะวันออกไปจนถึง ทะเลแดง, อ่าวเปอร์เซีย, อ่าวเบงกอล, ทะเลอันดามัน, อ่าวไทย, ทะเลจีนใต้, ทะเลฟิลิปปิน ไปจนถึงออสเตรเลียทางตอนเหนือ
จัดเป็นปลากระเบนอีกชนิดหนึ่งที่มีขนาดไม่ใหญ่นักและมีความสวยงาม จึงนิยมเลี้ยงเป็นปลาสวยงาม
พระเจ้าฮย็อกกอเซแห่งซิลลา
พระเจ้าฮย็อกกอเซแห่งซิลลา (박혁거세; 69 ปีก่อนคริสตกาล-ค.ศ. 4) เป็นปฐมกษัตริย์แห่งอาณาจักรซิลลา หนึ่งในสามก๊กแห่งเกาหลีมีพระนามเดิมว่า "พัก ฮย็อกกอเซ" โดยเป็นบรรพบุรุษของตระกูลพักในเกาหลีตามตำนานเล่าว่าประสูติจากไข่เมื่อ 69 ปีก่อนคริสตกาล (พ.ศ. 474) ในสมัยอาณาจักรโชซ็อนโบราณ และเมื่อ 57 ปีก่อนคริสตกาล (พ.ศ. 486) ขณะพระชนม์เพียง 12 พรรษาหัวหน้าชนเผ่า 6 เผ่าใหญ่ที่อยู่ภายใต้อำนาจของอาณาจักรจินฮันได้มาสวามิภักดิ์และขอร้องให้พระองค์ขึ้นเป็นผู้นำอาณาจักรชิลลาจึงถือกำเนิดขึ้นโดยอาณาจักรชิลลามีเมืองหลวงอยู่ที่เมือง คย็องจู โดยเมื่อ32 ปีก่อนคริสตกาล (พ.ศ. 511) พระเจ้าฮย็อกกอเซทรงมีบัญชาให้สร้างพระราชวังหลวงขึ้นภายในเมืองคย็องจูเมืองหลวงของอาณาจักร
สวรรคตและสิทธิ์ในการสืบราชสมบัติ
พระเจ้าฮย็อกกอเซทรงครองราชย์นานถึง 60 ปีก่อนที่จะสวรรคตในปี ค.ศ. 4 (พ.ศ. 547) ขณะพระชนม์ได้ 72 พรรษาซึ่งพระองค์ได้วางรากฐานอันมั่นคงของอาณาจักรให้กับกษัตริย์องค์ต่อๆมาก่อนที่กษัตริย์มุนมูกษัตริย์องค์ที่ 30 ของอาณาจักรจะรวบรวมแผ่นดินให้เป็นปึกแผ่นได้สำเร็จในปี ค.ศ. 668 (พ.ศ. 1211)โดยราชโอรสองค์โตของพระเจ้าฮยอกกอเซซึ่งประสูติแต่พระมเหสีอารยองได้ขึ้นครองราชย์สืบต่อเป็น พระเจ้านัมแฮ
พระราชวงศ์
-69 4
โครากูเอ็งฮอล
โครากูเอ็งฮอล (後楽園ホール (Kōrakuen Hōru); Korakuen Hall) เป็นสนามกีฬาในร่มในเขตบุงเกียว กรุงโตเกียว ประเทศญี่ปุ่น เป็นสนามสำหรับจัดการแข่งขันศิลปะการต่อสู้โดยเฉพาะ
ประวัติ
โครากูเอ็งฮอลเป็นส่วนหนึ่งของโตเกียวโดม ซึ่งเป็นสถานบันเทิงครบวงจรของกรุงโตเกียว เช่นเดียวกับกับอิมแพ็ค อารีน่า ภายในศูนย์แสดงสินค้าและการประชุม อิมแพ็ค เมืองทองธานี ในประเทศไทย เปิดดำเนินการวันแรกเมื่อวันที่ 16 เมษายน พ.ศ. 2505 ปัจจุบันความจุอยู่ที่ 1,403 คน
สันยุกตปรานต์
สันยุกตปรานต์ (संयुक्त प्रान्त สนฺยุกฺต ปฺรานฺต; United Provinces: UP) เป็นมณฑล (province) หนึ่งในบริติชราช ซึ่งต่อมาคือ ประเทศอินเดียที่ได้รับอิสรภาพ
โครากูเอ็งฮอล
การใช้งาน
โครากูเอ็งฮอลใช้สำหรับจัดการต่อสู้ในหลายประเภทกีฬา เช่น มวยสากล มวยปล้ำ เป็นต้น โดยเฉพาะในส่วนของมวยสากลเป็นสถานที่จัดแข่งขันการพบกันระหว่างนักมวยญี่ปุ่นกับนักมวยต่างชาติหลายต่อหลายครั้ง เช่น พงษ์ศักดิ์เล็ก ศิษย์คนองศักดิ์ กับ ไดซูเกะ ไนโต สามครั้งหลังที่ชกที่ญี่ปุ่น รวมถึงการแข่งขันระหว่างนักมวยไทย ชูชัย ลูกปัญจมา กับคิกบ็อกเซอร์ ทาดาชิ ซาวามูระ
ในปี พ.ศ. 2551 มีโครงการจะดำเนินการสร้างโครากูเอ็งฮอล 2 ซึ่งสามารถจุคนได้มากกว่า โดยสามารถจุได้ 2,500–3,000 คน
สันยุกตปรานต์
ประวัติ
มณฑลนี้เกิดขึ้นเมื่อวันที่ 1 เมษายน ค.ศ. 1937 โดยเป็นผลมาจากการย่อชื่อมณฑล "สันยุกตปรานต์อาคราและอวัธ" (संयुक्त प्रान्त आगरा व अवध สนฺยุกฺต ปฺรานต อาครา ว อวธ; United Provinces of Agra and Oudh) มีพื้นที่โดยประมาณเท่ากับรัฐอุตตรประเทศและรัฐอุตตราขัณฑ์ในปัจจุบันประสมกัน
โครากูเอ็งฮอล
การใช้งาน
ปัจจุบัน โครากูเอ็งฮอลอัตราตั๋วเข้าชมอยู่ที่ 5,250 เยน (รวมภาษีแล้ว)
สันยุกตปรานต์
การปกครองตนเอง
หลังจากที่พระราชบัญญัติการปกครองอินเดีย ค.ศ. 1935 (Government of India Act, 1935) ขยายสภานิติบัญญัติและอำนาจการปกครองตนเองให้แก่มณฑล และมีการเลือกตั้งใน ค.ศ. 1937 แล้ว พรรคคองเกรสแห่งชาติอินเดีย (Indian National Congress) ได้เสียงข้างมากในสภานิติบัญญัติของมณฑล แต่ไม่ยอมจัดตั้งรัฐบาล ดังนั้น ในวันที่ 1 เมษายน ค.ศ. 1937 จึงมีการเชิญนวาพแห่งฉัตรี (Nawab of Chhatari) มาจัดตั้งรัฐบาลเสียงข้างน้อยไปพลางก่อน
ในเดือนกรกฎาคม ค.ศ. 1937 พรรคคองเกรสฯ กลับยอมรับตำแหน่ง แฮร์รี แกรแฮม เฮก (Harry Graham Haig) ผู้ว่าการมณฑล จึงเชิญบัณฑิตโควินท์ พัลลัภ ปันต์ (Govind Ballabh Pant) มาจัดตั้งรัฐบาล
ครั้น ค.ศ. 1939 ผู้ดำรงตำแหน่งบริหารมณฑลจากพรรคคองเกรสฯ ลาออกทั้งหมด เป็นผลให้ผู้ว่าการมณฑลต้องเข้ามาควบคุมการบริหารโดยตรง จน ค.ศ. 1945 รัฐบาลบริติชสั่งให้มีการเลือกตั้งสมาชิกสภานิติบัญญัติมณฑล และใน ค.ศ. 1946 พรรคคองเกรสฯ ได้เสียงข้างมากจากการเลือกตั้งอีกครั้ง และปกครองมณฑลเรื่อยมาภายใต้การนำของบัณฑิตปันต์ แม้ประเทศอินเดียจะได้รับอิสรภาพจากประเทศอังกฤษใน ค.ศ. 1947 แล้ว
หลังได้รับอิสรภาพ
หลังจากประเทศอินเดียได้รับอิสรภาพใน ค.ศ. 1947 แล้ว มีการรวมรัฐมหาราชาจำนวนสามรัฐ คือ รามปุร (Rampur), พนารัส (Banares), และติห์รี-กะธ์วาล (Tehri-Garwal) เข้ากับมณฑล ต่อมาในวันที่ 25 มกราคม ค.ศ. 1950 มีการกำหนดให้เรียกมณฑลนี้ว่า รัฐอุตตรประเทศ ครั้น ค.ศ. 2000 มีการแยกภูมิภาคอุตตราญจัล (Uttaranchal) ออกไปเป็นรัฐอุตตราขัณฑ์
ประเพณีอุ้มพระดำน้ำ
ประเพณีอุ้มพระดำน้ำ เป็นประเพณีที่ชาวจังหวัดเพชรบูรณ์ ได้ร่วมมือกันจัดขึ้นในวันแรมสิบห้าค่ำเดือนสิบ ซึ่งประวัติความเป็นมาของประเพณีอุ้มพระดำน้ำก็คือ เมื่อประมาณ 400 ปีที่ผ่านมามีชาวบ้านกลุ่มหนึ่งมีอาชีพหาปลาขาย และได้ไปหาปลาที่แม่น้ำป่าสักเป็นประจำทุกวัน อยู่มาวันหนึ่งก็ได้เกิดเรื่องที่ไม่มีใครให้คำตอบได้ว่า เกิดอะไรขึ้นเพราะวันนั้น ไม่มีใครจับปลาได้สักตัว จากนั้นก็เกิดเหตุการณ์ประหลาดขึ้นตรงบริเวณ วังมะขามแฟบ (ไม้ระกำ) ซึ่งปกติบริเวณนี้น้ำจะไหลเชี่ยวมาก จู่ ๆ น้ำก็หยุดไหล และมีพรายน้ำผุดขึ้นมาพร้อมกับพระพุทธรูป ชาวบ้านจึงอัญเชิญพระพุทธรูปองค์ดังกล่าว ขึ้นจากน้ำและนำไปประดิษฐานไว้ที่วัดไตรภูมิ เป็นพระพุทธรูปคู่บ้านคู่เมืองของจังหวัดเพชรบูรณ์ จนกระทั่งถึงวันสารทไทยหรือ วันแรม 15 ค่ำเดือนสิบ พระพุทธรูปองค์ดังกล่าว (พระพุทธมหาธรรมราชา) ก็ได้หายไปจากวัด ชาวบ้านจึงช่วยกันตามหาและเจอพระพุทธรูป อยู่บริเวณวังมะขามแฟบ จากนั้นเป็นต้นมา พอถึงวันแรม 15 ค่ำเดือน 10 ชาวจังหวัดเพชรบูรณ์ ก็จะจัดงานซึ่งเรียกว่า “อุ้มพระดำน้ำ” ตั้งแต่วันที่ 19 กันยายน พ.ศ. 2522 เป็นต้นมา
สวายเรียง (เมือง)
สวายเรียง หรือ ซวายเรียง (ស្វាយរៀង) เป็นเมืองศูนย์กลางของจังหวัดสวายเรียง ประเทศกัมพูชา ตัวเมืองแบ่งออกเป็น 4 ขุม (khum) และ 18 พุม (phum) เป็นเมืองที่เชื่อมต่อระหว่างกรุงพนมเปญและนครโฮจิมินห์ ประเทศเวียดนามโดยมีทางหลวงหมายเลข 1 เป็นเส้นทางเชื่อมต่อ และเป็นที่ตั้งของมหาวิทยาลัยสวายเรียง
กรุงเทพมหานครและปริมณฑล
กรุงเทพมหานครและปริมณฑล (Bangkok Metropolitan Region) เป็นเขตเมืองของกรุงเทพมหานครและจังหวัดที่ตั้งอยู่โดยรอบ ("ปริมณฑล" หมายถึง วงรอบ) ครอบคลุมพื้นที่กว่า 7 พันตารางกิโลเมตร แม่น้ำสายสำคัญที่ไหลผ่าน ได้แก่ แม่น้ำเจ้าพระยาและแม่น้ำท่าจีน มีประชากรที่มีภูมิลำเนาจดทะเบียนตามหลักฐานทะเบียนราษฎรรวมกันประมาณ 10.6 ล้านคน (เดือนธันวาคม พ.ศ. 2555) แต่ยังมีจำนวนผู้อยู่อาศัย (residents) ที่ไม่ได้จดทะเบียนเป็นภูมิลำเนาอยู่อีกเป็นจำนวนมาก ซึ่งในเวลากลางวันจะมีประชากรถึง 16 ล้านกว่าคนที่อยู่ในเขตนี้ กรุงเทพมหานครและปริมณฑลนับว่าเป็นเขตเศรษฐกิจที่มีความเจริญที่สุด และเป็นศูนย์กลางการปกครอง การศึกษา การสาธารณสุข การบริหารราชการ พาณิชยกรรม และการเงินของประเทศ
การแบ่งเขตการปกครอง
การแบ่งจังหวัดเป็นภูมิภาคด้วยระบบ กรุงเทพมหานครและปริมณฑล เป็นการแบ่งที่เป็นทางการโดยคณะกรรมการภูมิศาสตร์แห่งชาติ ใช้ในการศึกษาทางภูมิศาสตร์ โดยภาคกลางของระบบ กรุงเทพมหานครและปริมณฑล นี้ ประกอบไปด้วยเขตการปกครอง 6 จังหวัด รวมถึงกรุงเทพมหานคร (ซึ่งเป็นเขตการปกครองส่วนท้องถิ่นรูปแบบพิเศษที่มีฐานะเทียบเท่ากับจังหวัด)
เส้นเมริเดียนที่ 60
เส้นเมริเดียนที่ 60 อาจหมายถึง:
กรุงเทพมหานครและปริมณฑล
สถิติประชากรแต่ละจังหวัด
พื้นที่กรุงเทพมหานครและปริมณฑลครอบคลุมเขตการปกครองดังนี้
การศึกษา
กรุงเทพมหานครและปริมณฑล เป็นศูนย์กลางการศึกษาของประเทศ มีสถาบันอุดมศึกษาตั้งอยู่เป็นจำนวนมาก ส่วนใหญ่มหาวิทยาลัยในช่วงแรกตั้งอยู่ในเมืองหลวง ได้แก่ จุฬาลงกรณ์มหาวิทยาลัย มหาวิทยาลัยธรรมศาสตร์ มหาวิทยาลัยเกษตรศาสตร์ มหาวิทยาลัยมหิดล มหาวิทยาลัยศิลปากร และมหาวิทยาลัยเฉพาะทาง ด้านวิศวกรรมศาสตร์ วิทยาศาสตร์ และเทคโนโลยี ที่ก่อตั้งขึ้นในช่วงแรกๆเพื่อผลิตบัณฑิตรองรับการเติบโตด้านอุตสาหกรรมของประเทศไทย ได้แก่ มหาวิทยาลัยเทคโนโลยีพระจอมเกล้าธนบุรี สถาบันเทคโนโลยีพระจอมเกล้าเจ้าคุณทหารลาดกระบัง มหาวิทยาลัยเทคโนโลยีพระจอมเกล้าพระนครเหนือ ปัญญาชนต่าง ๆ ของประเทศล้วนมาจากการบ่มเพาะทั้งศาสตร์และศิลป์จากสถาบันอุดมศึกษาชั้นนำในระดับอุดมศึกษาของกรุงเทพมหานครทั้งสิ้น เป็นมหาวิทยาลัยของรัฐที่ปูรากฐานให้นักคิดมาเกือบศตวรรษ กว่าทศวรรษที่ผ่านมา แนวโน้มของการใฝ่หาการศึกษาระดับปริญญาทำให้เกิดมหาวิทยาลัยใหม่ ๆ เพื่อตอบสนองความต้องการของนักเรียนไทย กรุงเทพมหานครไม่กลายเป็นเพียงสถานที่ที่ผู้อพยพและคนต่างจังหวัดแสวงหาโอกาสในการทำงาน แต่ยังเป็นโอกาสที่จะได้รับปริญญาจากมหาวิทยาลัย มหาวิทยาลัยรามคำแหง ก่อตั้งเมื่อ พ.ศ. 2514 เป็นมหาวิทยาลัยตลาดวิชาเพียงแห่งเดียวในประเทศ แต่ก็มีการลงทะเบียนเรียนของนักศึกษาสูงที่สุดเมื่อเทียบกับมหาวิทยาลัยอื่น ๆ ของไทย มหาวิทยาลัยรามคำแหงเป็นหนึ่งในวิธีที่รัฐบาลไทยใช้จัดการกับการเพิ่มขึ้นของความต้องการการศึกษาในระดับอุดมศึกษา ความต้องการในการศึกษาระดับสูงได้นำไปสู่​​การก่อตั้งมหาวิทยาลัยและวิทยาลัยอื่น ๆ ด้านคุณภาพและการจัดอันดับมหาวิทยาลัยไทยในระดับโลก มหาวิทยาลัยเทคโนโลยีพระจอมเกล้าธนบุรี เป็นเพียงมหาวิทยาลัยแห่งเดียวของไทยที่ติดอันดับ top 400 ของการจัดอันดับ Times Higher Education World University Ranking อีกทั้งจุฬาลงกรณ์มหาวิทยาลัยและมหาวิทยาลัยมหิดล เป็นเพียง 2 มหาวิทยาลัยที่ติดอันดับ top 500 ของการจัดอันดับ QS World University Ranking
เศรษฐกิจ
กรุงเทพมหานครและปริมณฑลมีรายได้หลักจากการเก็บภาษีมูลค่าเพิ่ม โดยในอดีตที่ผ่านมารายได้นี้มีมากกว่าเงินที่รัฐบาลสนับสนุน
กรุงเทพมหานครและปริมณฑลเป็นศูนย์กลางเศรษฐกิจของประเทศไทย ผลิตภัณฑ์มวลรวมในประเทศร้อยละ 50 มาจากรุงเทพมหานครและปริมณฑล ซึ่งมาจากการค้าปลีกและค้าส่งมากที่สุด ร้อยละ 24.31 รองลงมาได้แก่ อุตสาหกรรมโรงงาน ร้อยละ 21.23 อุตสาหกรรมขนส่งและอุตสาหกรรมสื่อสาร ร้อยละ 13.89 โรงแรมและภัตตาคาร ร้อยละ 9.04
กรุงเทพมหานครยังเป็นอีกเมืองหนึ่งที่กลุ่มทุนข้ามชาติต้องการเข้ามาทำธุรกิจในกรุงเทพมหานครอย่างต่อเนื่อง โดยใน พ.ศ. 2529 บริษัทญี่ปุ่นต่าง ๆ ได้ดำเนินการอย่างจริงจังในการเคลื่อนไหวที่จะย้ายฐานการผลิตออกสู่ต่างประเทศ เป้าหมายหนึ่งคือ ที่กรุงเทพมหานคร
จากการขยายธุรกิจของต่างชาติส่งผลให้มีการจ้างแรงงานต่างด้าวเข้ามาทำงานในกรุงเทพมหานครจำนวนมาก ส่วนใหญ่มาจากประเทศเพื่อนบ้าน ซึ่งเป็นตัวเร่งให้เกิดปัญหาความแออัดในกรุงเทพมหานครมากขึ้น แรงงานต่างด้าวเหล่านี้ถูกยกเป็นข้อสนับสนุนและเป็นหลักฐานว่า กรุงเทพมหานครกำลังเผชิญกับภาวะการขาดแคลนแรงงานเพราะโครงสร้างประชากรในวัยทำงานลดน้อยลง
การคมนาคมเข้าสู่กรุงเทพมหานครมีมากกว่าจังหวัดอื่น เช่น ท่าอากาศยานสุวรรณภูมิ ท่าอากาศยานดอนเมือง รวมถึงถนนในกรุงเทพมหานครที่มีจำนวนกว่า 250 สาย กรุงเทพมหานครเป็นที่ตั้งของนิคมอุตสาหกรรม 4 แห่ง ได้แก่ นิคมอุตสาหกรรมลาดกระบัง นิคมอุตสาหกรรมบางชัน นิคมอุตสาหกรรมอัญธานี โครงการ 2 และ นิคมอุตสาหกรรมอัญธานี
อนึ่ง เมื่อปี พ.ศ. 2552 เป็นปีแรกในรอบ 5 ปี ซึ่งโครงสร้างเศรษฐกิจของกรุงเทพมหานครหดตัวลง ยกเว้นภาคธนาคารและภาคบริหารของรัฐ และในปี พ.ศ. 2557 อีโคโนมิสต์ อินเทลลิเจนซ์ ยูนิต (อีไอยู) หน่วยงานวิจัยในเครือ อีโคโนมิสต์ กรุ๊ป รายงานการจัดอันดับ เมืองที่มีค่าครองชีพสูงที่สุดในโลกประจำปี ผลปรากฏว่า กรุงเทพมหานครอยู่ในอันดับที่ 61
ในปี พ.ศ. 2559 รายงานการศึกษาตลาดอสังหาริมทรัพย์ประเภทศูนย์การค้าจากบริษัทที่ปรึกษาและบริการด้านอสังหาริมทรัพย์ เจแอลแอล (โจนส์ แลง ลาซาลล์) เปิดเผยว่า กรุงเทพฯ เป็นเมืองที่มีแบรนด์ระหว่างประเทศสนใจเข้ามาเปิดร้านจำหน่ายสินค้ามากที่สุดเป็นอันดับที่ 18 ของโลก
รายชื่อสายการบินในประเทศไต้หวัน
นี่คือรายชื่อสายการบินที่ประจำอยู่ในประเทศไต้หวัน
เส้นเมริเดียนที่ 61
เส้นเมริเดียนที่ 61 อาจหมายถึง:
ไข่เยี่ยวม้า
ไข่เยี่ยวม้า หรือ ไข่สำเภา คือ การแปรรูปไข่เพื่อการบริโภครูปแบบหนึ่งของคนจีนที่มีมาแต่โบราณกาล คนจีนเรียกว่า เหอี่ยหม่า หรือจี๋ไฮ่ โดยการใช้กรรมวิธีทำให้เป็นด่างถือว่าเป็นการถนอมอาหารรูปแบบหนึ่ง สามารถทำได้กับไข่เป็ด ไข่ไก่ และไข่นกกระทา โดยนำไข่ไปแช่หรือหมักในส่วนผสมที่มาจาก ปูนขาว, เกลือ, โซเดียมคาร์บอเนต, ใบชาดำ, สังกะสีออกไซด์ และ น้ำ
บางครั้ง ผู้ผลิตจะใส่สารประกอบของตะกั่วลงไป เพื่อควบคุมความเป็นกรดด่าง (pH) ให้คงที่ ซึ่งช่วยให้ไข่ขาวแข็งตัวอย่างสม่ำเสมอ ดังนั้นในไข่เยี่ยวม้า จึงอาจมีสารตะกั่วในรูปของเลดซัลไฟด์อยู่ โดยสังเกตได้จากส่วน ของไข่ขาวจะมีสีดำมาก ลักษณะขุ่น ส่วนไข่เยี่ยวม้าที่ไม่มีลีดซัลไฟด์ ไข่ขาวจะมีสีน้ำตาลคล้ำและมีลักษณะใส ซึ่งถ้าพบไข่เยี่ยวม้ามีลักษณะ ไข่ขาวขุ่นไม่ใสก็ควรจะหลีกเลี่ยงไม่รับประทาน
ประวัติศาสตร์
ต้นกำเนิดของไข่เยี่ยวม้ามีแนวโน้มว่าเป็นการถนอมอาหารของไข่ด้วยช่วงเวลาที่เหมาะสม โดยพอกด้วยดินด่างซึ่งคล้ายกับวิธีการถนอมอาหารของไข่ในวัฒนธรรมตะวันตก ดินที่พอกรอบไข่ทำให้เกิดการบ่มเป็นไข่เยี่ยวม้าแทนที่ไข่จะเสีย
เล่ากันว่าไข่เยี่ยวม้า กำเนิดมากว่าห้าศตวรรษแลัว ตามตำนานที่ไม่สามารถตรวจสอบได้ บอกว่าไข่เยี่ยวม้าค้นพบเมื่อประมาณ 600 ปีก่อนในมณฑลหูหนานในสมัย ราชวงศ์หมิง เมื่อเจ้าของบ้านพบไข่เป็ดในบ่อปูนขาวที่ใช้ในระหว่างการก่อสร้างบ้านของเขา เมื่อได้ลองชิมแล้วรู้สึกว่ามันมีกลิ่นรสเฉพาะตัวและสามารถนำมารับประทาน เขาจึงริเริ่มการผลิตเพื่อขาย โดยนำไข่ดิบมากลบอยู่ในบ่อปูนขาวประมาณ 2 เดือน และเติม เกลือลงไปเพื่อเพิ่มรสชาติ จึงพัฒนามาเป็นวิธีทำไข่เยี่ยวม้าในปัจจุบัน และนอกจากนี้ยังเป็นอาหารโปรดของคนในปัจจุบันด้วย
เท้ายายม่อมหลวง
เท้ายายม่อมหลวง เป็นไม้ผลัดใบในวงศ์ Sterculiaceae หรือ Malvaceae ลำต้นเรียบ สีเขียวอมเทา ใบเดี่ยว มีขนนุ่มทั้งสองด้าน ดอกช่อแบบแตกแขนง กลีบดอกสีชมพู เกสรตัวผู้สีเหลือง ผลเดี่ยว เป็นพูห้าพู อ่อนเป็นสีเขียว แก่แล้วเป็นสีน้ำตาลแตกตามพู เมล็ดสีน้ำตาล ไม้ใช้ทำเครื่องมือ
กรมหมื่นนรินทรพิทักษ์
กรมหมื่นนรินทรพิทักษ์ หรือ พระองค์เจ้า กรมหมื่นนรินทรพิทักษ์ เป็นพระภัสดาในพระเจ้าไปยิกาเธอ กรมหลวงนรินทรเทวี ทั้งเป็นต้นราชสกุล นรินทรกุล ณ อยุธยา
พระประวัติ
กรมหมื่นนรินทรพิทักษ์ มีพระนามเดิมว่า มุก (บางแห่งสะกดว่า มุข) เป็นบุตรของเจ้าพระยามหาเสนาบดี (ผล) มีน้องชายคือเจ้าพระยาอภัยราชา (ปิ่น) ซึ่งเป็นบิดาของเจ้าพระยาบดินทรเดชา (สิงห์ สิงหเสนี)
หลังจากที่มุกเสกสมรสกับพระเจ้าน้องนางเธอ พระองค์เจ้ากุ จึงได้ถูกเรียกว่าหม่อมมุก เพราะเป็นชายผู้ดี ต่อมาได้รับโปรดเกล้าฯ ให้เป็น กรมหมื่นนรินทรพิทักษ์ มีพระโอรส 2 พระองค์ คือ
กรมหมื่นนรินทรพิทักษ์ สิ้นพระชนม์เมื่อเดือน 5 จ.ศ. 1179 ตรงกับ พ.ศ. 2360 และพระราชทานเพลิงพระศพ ณ วัดราชบุรณะ วันพุธที่ 14 พฤษภาคม พ.ศ. 2360 ผู้สืบสันดานของพระองค์กับกรมหลวงนรินทรเทวี คือราชสกุล นรินทรกุล ณ อยุธยา
เส้นเมริเดียนที่ 62
เส้นเมริเดียนที่ 62 อาจหมายถึง:
สหรัฐอาหรับเอมิเรตส์ในโอลิมปิกฤดูร้อน 2012
สหรัฐอาหรับเอมิเรตส์ เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม ค.ศ. 2012
สาธารณรัฐเซอร์เบีย (ค.ศ. 1992–2006)
สาธารณรัฐเซอร์เบีย (เซอร์เบีย: Република Србија / Republika Srbija) เป็นรัฐที่เป็นส่วนประกอบของสหพันธ์สาธารณรัฐยูโกสลาเวียระหว่าง พ.ศ. 2535 ถึง พ.ศ. 2546 และสหภาพแห่งรัฐเซอร์เบียและมอนเตเนโกรระหว่าง พ.ศ. 2546 ถึง พ.ศ. 2549 ด้วยการที่มอนเตเนโกรแยกตัวออกจากสหภาพกับเซอร์เบียในเดือนมิถุนายน 2549 ทั้งสองกลายเป็นรัฐอธิปไตยด้วยสิทธิของตนเองเป็นครั้งแรกในรอบเกือบ 88 ปี
หลังจากสันนิบาตคอมมิวนิสต์แห่งยูโกสลาเวียล่มสลายในปี 1990 สาธารณรัฐสังคมนิยมเซอร์เบียซึ่งนำโดยพรรคสังคมนิยมของ มีลอเชวิช (เดิมคือคอมมิวนิสต์) ได้นำรัฐธรรมนูญฉบับใหม่มาใช้ โดยประกาศตัวเองว่าเป็นสาธารณรัฐที่มีส่วนประกอบของสถาบันประชาธิปไตยภายในยูโกสลาเวีย และคำคุณศัพท์ "สังคมนิยม" คือ หลุดจากชื่ออย่างเป็นทางการ เมื่อยูโกสลาเวียแยกตัวออก ในปี 1992 เซอร์เบียและมอนเตเนโกรได้จัดตั้งรัฐสหพันธรัฐขึ้นใหม่เรียกว่าสหพันธ์สาธารณรัฐยูโกสลาเวีย ซึ่งภายหลังปี 2003 รู้จักกันในชื่อเซอร์เบียและมอนเตเนโกร
เซอร์เบียอ้างว่าไม่เกี่ยวข้องกับสงครามบอสเนียหรือโครเอเชีย อย่างไรก็ตาม หน่วยงานกบฏของเซิร์บทั้งสองต้องการรวมเป็นหนึ่งเดียวกับเซอร์เบียโดยตรง SAO ครายีนา และต่อมาคือสาธารณรัฐเซิร์บครายีนาพยายามที่จะกลายเป็น "ส่วนหนึ่งของอาณาเขตของรัฐที่เป็นปึกแผ่นของสาธารณรัฐเซอร์เบีย โดย ราดอวาน คาราจิช ผู้นำทางการเมืองของ เรปูบลิกาเซิร์บสกาประกาศว่าเขาไม่ต้องการให้อยู่ในสหพันธ์ร่วมกับเซอร์เบียในยูโกสลาเวีย แต่ ควรรวมเข้ากับเซอร์เบียโดยตรง ในขณะที่เซอร์เบียยอมรับความปรารถนาของทั้งสองหน่วยงานที่จะอยู่ในสถานะร่วมกันกับเซอร์เบีย ทั้งสองหน่วยงานเลือกเส้นทางแห่งเอกราชของแต่ละบุคคล ดังนั้นรัฐบาลเซอร์เบียจึงไม่ยอมรับว่าพวกเขาเป็นส่วนหนึ่งของเซอร์เบีย หรือภายในสหพันธ์สาธารณรัฐยูโกสลาเวีย
ภูมิหลัง
ด้วยการล่มสลายของสหพันธ์สาธารณรัฐสังคมนิยมยูโกสลาเวีย (SFRY) ในปี 1992 สองสาธารณรัฐที่เป็นส่วนประกอบที่เหลืออยู่ของเซอร์เบียและมอนเตเนโกรตกลงที่จะจัดตั้งรัฐยูโกสลาเวียใหม่ซึ่งละทิ้งลัทธิคอมมิวนิสต์อย่างเป็นทางการเพื่อสนับสนุนการจัดตั้งยูโกสลาเวียใหม่ตามสถาบันประชาธิปไตย (แม้ว่าสาธารณรัฐจะยังคงรักษาตราแผ่นดินคอมมิวนิสต์ไว้ก็ตาม) ตะโพกตัวใหม่นี้ ยูโกสลาเวียเป็นที่รู้จักกันในชื่อสหพันธ์สาธารณรัฐยูโกสลาเวีย (FRY) เดอะสาธารณรัฐสังคมนิยมเซอร์เบียกลายเป็นที่รู้จักในชื่อสาธารณรัฐเซอร์เบียในปี 1990 หลังจากสันนิบาตคอมมิวนิสต์ยูโกสลาเวียล่มสลาย แม้ว่าอดีตนักการเมืองคอมมิวนิสต์จะใช้อิทธิพลในช่วงสิบปีแรกเป็นคำตัดสินพรรคสังคมนิยมเซอร์เบียสืบเชื้อสายมาจากสันนิบาตคอมมิวนิสต์เซอร์เบีย. เซอร์เบียดูเหมือนจะเป็นสาธารณรัฐที่โดดเด่นใน FRY เนื่องจากขนาดที่กว้างใหญ่และความแตกต่างของประชากรระหว่างสาธารณรัฐ อย่างไรก็ตาม ภายในทั้งสองหน่วยงานทำงานอย่างอิสระในขณะที่เกี่ยวกับการต่างประเทศ รัฐบาลกลางได้ประกอบด้วยมอนเตเนโกรและเซอร์เบีย
ประวัติศาสตร์
การเมืองของเซอร์เบียในยูโกสลาเวีย ยังคงสนับสนุนผลประโยชน์ของเซอร์เบียในบอสเนียและเฮอร์เซโกวีนา และโครเอเชีย ซึ่งประชากรเซิร์บต้องการอยู่ในยูโกสลาเวีย ตั้งแต่ปี 1989 เซอร์เบียนำโดยมีลอเชวิช อดีตคอมมิวนิสต์ที่สัญญาว่าจะปกป้องและส่งเสริมผลประโยชน์ของชาวเซิร์บในยูโกสลาเวีย ในปี 1992 เขาและประธานาธิบดีมอนเตเนโกร โมมีร์ บูลาโตวิช ก่อตั้งสหพันธ์สาธารณรัฐยูโกสลาเวีย นักวิจารณ์หลายคนในเวทีระหว่างประเทศเห็นว่าเซอร์เบียเป็นหน่วยงานภายในที่โดดเด่นของยูโกสลาเวียซึ่งประธานาธิบดีมิลอเชวิชของเซอร์เบียดูเหมือนจะมีอิทธิพลต่อการเมืองของรัฐบาลกลางมากกว่าประธานาธิบดียูโกสลาเวีย (ประธานาธิบดีคนแรกของสหพันธรัฐ โดบริกา โชชิช ถูกบีบให้ลาออกเพราะต่อต้านมิลอเชวิชเซวิช). รัฐบาลมีลอเชวิชไม่ได้อ้างสิทธิ์ในดินแดนอย่างเป็นทางการในสาธารณรัฐมาซิโดเนีย คนอื่น ๆ อ้างว่ามีลอเชวิชเพียงสนับสนุนการตัดสินใจด้วยตนเองของชาวเซิร์บที่ประกาศตนเองซึ่งต้องการอยู่ในยูโกสลาเวีย
ในปี 1995 มีลอเชวิชเป็นตัวแทนของชาวเซิร์บบอสเนียระหว่างการลงนามในข้อตกลงสันติภาพเดย์ตัน มีลอเชวิชยังคงเป็นประธานาธิบดีเซอร์เบียจนถึงปี 1997 เมื่อเขาออกจากตำแหน่งประธานาธิบดีเซอร์เบียและกลายเป็นประธานาธิบดียูโกสลาเวีย มิลาน มิลูติโนวิช เข้ารับตำแหน่งประธานาธิบดีเซอร์เบียต่อจากเขาเองในปีนั้น
ตั้งแต่ปี 1996 ถึง 1997 ความไม่มั่นคงทางการเมืองอย่างรุนแรงได้ปะทุขึ้นในจังหวัดโคโซโวที่มีประชากรชาวแอลเบเนียในเซอร์เบีย สิ่งนี้ทำให้เกิดสงครามคอซอวอตั้งแต่ปี 1998 จนถึงปี 1999 ในช่วงสงครามโคโซโว เซอร์เบียและมอนเตเนโกรถูกทิ้งระเบิดโดยเครื่องบินของเนโทซึ่งรวมถึงเมืองหลวงของเซอร์เบียและรัฐบาลกลางอย่างเบลเกรด หลังจากนั้นเบลเกรดตกลงที่จะละทิ้งการควบคุมของจังหวัดคอซอวอไปเป็นอาณัติปกครองตนเองของสหประชาชาติ เมื่อวันที่ 12 เมษายน พ.ศ. 2542 สภาแห่งสหพันธรัฐยูโกสลาเวียได้ผ่าน "การตัดสินใจในการภาคยานุวัติของ FRY ไปยังรัฐสหภาพรัสเซียและเบลารุส" ผู้สืบทอดทางกฎหมายของการตัดสินใจนั้นคือสาธารณรัฐเซอร์เบีย
สงครามยูโกสลาเวียส่งผลให้เศรษฐกิจในเซอร์เบียล้มเหลวเนื่องจากการคว่ำบาตรไฮเปอร์อินฟลาตันและความโกรธต่อตำแหน่งประธานาธิบดีของสหพันธรัฐ สงครามและผลที่ตามมาของพวกเขาทำให้เห็นการเพิ่มขึ้นของกลุ่มชาตินิยมเซอร์เบีย เช่น พรรคเซอร์เบียหัวรุนแรงที่นำโดย โวจิสลาฟ เชเชลจ์ ซึ่งในวาทศิลป์ของเขาได้ส่งเสริมแนวคิดของชาวเซิร์บที่จะดำรงชีวิตในสถานะเดียวต่อไป เชเชลจ์ เข้าร่วมในการรณรงค์ต่อต้านชาวเซอร์เบียและชาวบอสเนียในช่วงสงครามยูโกสลาเวีย เชเชลจ์ ถูกจับกุมสองครั้งในปี 1994 และ 1995 โดยรัฐบาลยูโกสลาเวีย แต่ในที่สุดก็ได้เป็นรองประธานาธิบดีของเซอร์เบียระหว่างปี 1998 ถึง 2000 ในปี 2000 พลเมืองเซอร์เบียประท้วงต่อต้านการเลือกตั้งเมื่อ มีลอเชวิช ที่จะไม่ลงจากตำแหน่งประธานาธิบดียูโกสลาเวียหลังการเลือกตั้งโดยกล่าวหาว่าเป็นผู้มีสิทธิเลือกตั้ง มีการฉ้อฉลอยู่ มีลอเชวิช ถูกขับไล่เมื่อวันที่ 5 ตุลาคม 2000 และลาออกอย่างเป็นทางการในวันรุ่งขึ้น ต่อมาเขาถูกจับกุมในปี 2001 โดยเจ้าหน้าที่ของรัฐบาลกลางในข้อหาคอร์รัปชันขณะอยู่ในอำนาจ แต่ไม่นานก็ถูกย้ายไปกรุงเฮกเพื่อเผชิญกับข้อหาอาชญากรสงคราม
หลังจากการโค่นล้มแล้ว โวจิสลาฟ คอสตูนิกา กลายเป็นประธานาธิบดีของยูโกสลาเวีย ในปี พ.ศ. 2545 ประธานาธิบดีมิลูติโนวิชของเซอร์เบีย ซึ่งเป็นพันธมิตรของมิโลเชวิช ลาออก ทำให้การเป็นผู้นำทางการเมืองของพรรคสังคมนิยมแห่งเซอร์เบียรูปแบบหนึ่งสิ้นสุดลงเป็นเวลาสิบสองปีเหนือสาธารณรัฐ บอรีส ทาดิช จากพรรคประชาธิปไตยเข้ามาแทนที่มีลูติโนวิช
สมาพันธรัฐ
ในปี 2003 หลังจากการก่อตั้งสมาพันธ์ใหม่ เซอร์เบียได้กลายเป็นหนึ่งในรัฐที่เป็นส่วนประกอบภายในนั้นพร้อมกับมอนเตเนโกร สมาพันธรัฐเกิดขึ้นเมื่อลัทธิชาตินิยมมอนเตเนกรินเติบโตขึ้น มอนเตเนโกรใช้เงินสกุลภายนอกมาเป็นเวลาหลายปี โดยเริ่มจากสกุลเงินมาร์กของเยอรมัน และตั้งแต่ปี 2002 ก็กลายเป็นสกุลเงินยูโร อย่างไรก็ตาม เซอร์เบียยังคงใช้ยูโกสลาเวียดีนาร์และธนาคารแห่งชาติของยูโกสลาเวียต่อไป สิ่งที่แนบมากับเซอร์เบียต่อสมาพันธ์จะเป็นความอยู่ใต้บังคับบัญชาครั้งสุดท้ายจนกระทั่งมีการประกาศเอกราชในปี 2006 หลังจากมอนเตเนโกรประกาศเอกราชจากสมาพันธ์ภายหลังการลงประชามติเกี่ยวกับเอกราชก่อนหน้านั้นไม่นาน
ระหว่างปี 2003 ถึง 2006 เซอร์เบียต้องเผชิญกับความขัดแย้งทางการเมืองภายในเกี่ยวกับทิศทางของสาธารณรัฐ นักการเมืองชาวเซอร์เบียถูกแบ่งแยกจากการตัดสินใจสร้างสหภาพรัฐแบบหลวมๆ ในตอนแรก โซรัน จินด์ยิช ซึ่งถูกมองว่าเป็นผู้สนับสนุนหลักของสหภาพรัฐถูกวิพากษ์วิจารณ์โดยอดีตประธานาธิบดียูโกสลาเวีย โวจิสลาฟ คอสตูนิกา ความโกรธแค้นที่มีต่อตำแหน่งของจินด์ยิชส่งผลให้มีการลอบสังหารอย่างกะทันหันในเดือนมีนาคม 2003 ซึ่งทำให้ต้องประกาศภาวะฉุกเฉิน ในปี 2004 กองกำลังทางการเมืองที่ฝักใฝ่สหภาพยุโรปรวมตัวกันต่อต้านกองกำลังชาตินิยมที่ต่อต้านการเข้าสู่สหภาพยุโรปของเซอร์เบีย จนกว่าสหภาพยุโรปจะยอมรับอำนาจอธิปไตยของเซอร์เบียในคอซอวอ
เมื่อวันที่ 21 พฤษภาคม 2006 เซอร์เบียเผชิญกับผลกระทบของการลงประชามติเกี่ยวกับความเป็นอิสระจากสหภาพรัฐโดยมอนเตเนโกร ชาวเซอร์เบียส่วนใหญ่ต้องการให้มอนเตเนโกรอยู่ในสถานะสหภาพเนื่องจากความสัมพันธ์ใกล้ชิดก่อนหน้านี้ซึ่งทั้งสองประเทศมีและมอนเตเนโกรถือว่าในเซอร์เบียเหมือนกับชาวเซอร์เบียในด้านวัฒนธรรมและเชื้อชาติ แม้จะมีการรณรงค์ต่อสู้อย่างหนักโดยกลุ่มผู้สนับสนุนสหภาพแรงงาน แต่กองกำลังสนับสนุนเอกราชก็ชนะการลงประชามติอย่างหวุดหวิดโดยมีสหภาพยุโรปเรียกร้องมากกว่า 55% สมัชชาแห่งสาธารณรัฐมอนเตเนโกรได้ประกาศอิสรภาพอย่างเป็นทางการเมื่อวันเสาร์ที่ 3 มิถุนายน
เมื่อได้รับเอกราชจากมอนเตเนโกร เซอร์เบียได้ประกาศตนเป็นผู้สืบทอดทางกฎหมายและการเมืองของเซอร์เบียและมอนเตเนโกร เป็นครั้งแรกนับตั้งแต่ปี 1918 และรัฐบาลและรัฐสภาของเซอร์เบียเองจะประกาศใช้รัฐธรรมนูญฉบับใหม่ในไม่ช้า สิ่งนี้ยังยุติสหภาพเกือบ 88 ปีระหว่างมอนเตเนโกรและเซอร์เบีย
วิกฤติการณ์ทางการเมือง
แม้ว่าเซอร์เบียจะจัดการ (อย่างน้อยก็ในนาม) เพื่ออยู่ห่างจากสงครามยูโกสลาเวียจนถึงปี 1998 เมื่อสงครามโคโซโวปะทุขึ้น แต่ทศวรรษ 1990 ก็เกิดวิกฤตเศรษฐกิจและภาวะเงินเฟ้อรุนแรง สงครามยูโกสลาเวียวิกฤตผู้ลี้ภัย และการปกครองแบบเผด็จการของ สลอบอดัน มีลอเชวิช. หลังจากฝ่ายค้านขึ้นสู่อำนาจในปี 2543 เซอร์เบีย (ประชาคมโลกมองต่างจากมอนเตเนโกรที่ผู้นำกลายเป็นด่านหน้าของตะวันตกตั้งแต่ปี 2541) เริ่มเปลี่ยนผ่านในการปรองดองกับชาติตะวันตก 10 ปีหลังจากประเทศอื่น ๆ ในยุโรปตะวันออกเกือบทั้งหมด ผลจากการเปลี่ยนแปลงนี้ ยูโกสลาเวียเริ่มที่จะรวมตัวเองกลับคืนสู่สากลอย่างช้าๆ หลังจากช่วงเวลาแห่งความโดดเดี่ยวอันเกิดจากการคว่ำบาตรที่ค่อยๆ ผ่อนคลายลง
การลงโทษ
ตลอดช่วงทศวรรษที่ 1990 และต้นทศวรรษที่ 2000 มีการคว่ำบาตรต่อเซอร์เบีย การคว่ำบาตรต่อยูโกสลาเวียเริ่มถูกถอนออกหลังจากการโค่นล้มมีลอเชวิช และส่วนใหญ่ถูกยกเลิกภายในวันที่ 19 มกราคม 2001
ลิป๊กโกะจัง ยอดเทวดาไร้เทียมทานสะท้านปฐพี
ลิป๊กโกะจัง ยอดเทวดาไร้เทียมทานสะท้านปฐพี เป็นซีรีส์มังงะญี่ปุ่น แต่งเรื่องและวาดภาพโดยจิโร ซูซูกิ เนื้อเรื่องอิงนิยายอิงประวัติศาสตร์จีนที่เขียนในศตวรรษที่ 14 เรื่องสามก๊กของล่อกวนตงอย่างหลวม ๆ
จุดเริ่มต้นของมังงะลิป๊กโกะจัง ยอดเทวดาไร้เทียมทานสะท้านปฐพีมาจากตัวละครที่ปรากฏในผลงานมังงะแนวสุขนาฏกรรมของจิโร ซูซูกิเรื่อง โซตะ-คุง โนะ อากาฮาบาระ ฟุนโตกิ แล้วได้พัฒนามาเป็นมังงะจริงตีพิมพ์ในนิตยสารจีแฟนตาซีรายเดือนของสแควร์เอนิกซ์ มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ต่อมาได้รับการดัดแปลงเป็นอนิเมะโดยสตูดิโอ Starchild.
คณะกรรมการป้องกันและปราบปรามยาเสพติด
คณะกรรมการป้องกันและปราบปรามยาเสพติด ย่อว่า คณะกรรมการ ป.ป.ส. เป็นคณะกรรมการซึ่งกำหนดนโยบายและมาตรการป้องกันและปราบปรามยาเสพติดในประเทศไทย มีประธาน คือ นายกรัฐมนตรีไทย พร้อมด้วยกรรมการโดยตำแหน่ง และกรรมการผู้ทรงคุณวุฒิอื่น ๆ รวม 36 คน
หน่วยธุรการของคณะกรรมการ ป.ป.ส. คือ สำนักงานคณะกรรมการป้องกันและปราบปรามยาเสพติด ย่อว่า สำนักงาน ป.ป.ส. จัดตั้งขึ้นใน พ.ศ. 2519 ปัจจุบันเป็นหน่วยงานในสังกัดกระทรวงยุติธรรม และมีผู้บริหารเรียกว่า เลขาธิการ ป.ป.ส.
การแบ่งส่วนราชการ
สำนักงาน ป.ป.ส. แบ่งเป็น 23 หน่วยงาน (21 กอง/สำนัก 2 กลุ่มงาน)
สหพันธ์ฟุตบอลโบแนเรอ
สหพันธ์ฟุตบอลโบแนเรอ (Federashon Futbòl Boneriano, Bonaire Football Federation) เป็นหน่วยงานที่กำกับดูแลฟุตบอลในโบแนเรอ มีสำนักงานใหญ่ตั้งอยู่ที่กราเลินไดก์ ก่อตั้งขึ้นเมื่อปี พ.ศ. 2503 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในประเทศโบแนเรอรวมถึงฟุตบอลทีมชาติโบแนเรอ
เกง วันสัก
เกง วันสัก (Keng Vannsak; ภาษาเขมร: កេង វ៉ាន់សាក់) เป็นนักวิชาการและนักเขียนชาวกัมพูชา เขาเป็นผู้ประดิษฐ์คีย์บอร์ดสำหรับการพิมพ์ภาษาเขมร เป็นนักเขียนที่มีชื่อเสียงทั้งเรื่องสั้นและกวีนิพนธ์ ผลงานทางวรรณกรรม มีทั้งบทละคร ได้แก่ เนื้อไม่ได้กินแต่เอากระดูกแขวนคอ อินทิตโคโลต กวีนิพนธ์ เช่น ใจสาว ขอให้เขมรอยู่รอด อาตัวอาเตีย งานวิชาการเช่น สัทอักษรเขมร เขาได้ลี้ภัยในปารีสนับตั้งแต่ พ.ศ. 2518 จนเสียชีวิตเมื่อ 18 ธันวาคม พ.ศ. 2551
ชีวประวัติ
วันสัก เกิดเมื่อ พ.ศ. 2468 ในจังหวัดกำปงจาม เขาเกิดปีเดียวกับพล พต และเป็นที่ปรึกษาให้พล พตเมื่อพล พตไปเรียนต่อที่ฝรั่งเศส หลังจากที่วันสักจบปริญญาตรีทางด้านปรัชญาเมื่อ พ.ศ. 2499 เขาได้เรียนต่อในปารีสและทำงานเป็นผู้ช่วยทางด้านภาษาเขมรในโรงเรียนแห่งชาติทางด้านภาษาตะวันออกสมัยใหม่ (École nationale des Langues Orientales) นอกจากนั้น เขายังสอนภาษาเขมรในโรงเรียนตะวันออกและแอฟริกันศึกษา มหาวิทยาลัยลอนดอนเป็นเวลาสองปี เขาแต่งงานกับ Suzanne Colleville ชาวฝรั่งเศส
อาชีพ
วันสักกลับมายังกัมพูชาใน พ.ศ. 2505 พร้อมกับภรรยา เขามาเป็นครูที่วิทยาลัยสีสุวัตถิ์ในพนมเปญจนถึง พ.ศ. 2511 เขามีความคิดต่อต้านราชวงศ์ ใน พ.ศ. 2505 เขาได้ประดิษฐ์คีย์บอร์ดสำหรับพิมพ์ภาษาเขมร เขาลี้ภัยออกจากกัมพูชาเมื่อเขมรแดงขึ้นครองอำนาจ และอาศัยที่ฝรั่งเศสจนเสียชีวิต
ซูเรียเคแอลซีซี
ซูเรียเคแอลซีซี (Suria KLCC) เป็นศูนย์การค้าที่ครอบคลุมพื้นที่ 1.5 ล้านตารางฟุต (140,000 ตร.ม.²) ตั้งในส่วนของฐานตึกเปโตรนาสทาวเวอร์ ในเมืองกัวลาลัมเปอร์ ประเทศมาเลเซีย มีพื้นที่ 6 ชั้น อันประกอบด้วย อิเซตัน, พาร์กสันแกรนด์, โรงภาพยนตร์เครือตันจงโกลเดนวิลเลจ และมาร์กสแอนด์สเปนเซอร์ ซูเรียเป็นคำในภาษามาเลเซีย มีความหมายถึง แสงแดด เปิดเมื่อวันที่ 31 สิงหาคม ค.ศ. 1999
ภายในมีร้านค้า จำพวกร้านแฟชั่นหรูหรา เช่นเดียวกับ ร้านอาหาร เครื่องดื่ม และโรงภาพยนตร์ 12 โรง ยังมีคอนเสิร์ตฮอลล์ อาร์ตแกเลอรี ศูนย์วิทยาศาสตร์ ครอบคลุม 6 ชั้น ที่ส่วนมากจะอยู่ใต้ตึกเปโตรนาสทาวเวอร์ ตึกที่สูงที่สุดอันดับ 3 ของโลก และถือเป็นตึกแฝดที่สูงที่สุดในโลก เป็นหนึ่งในจุดหมายปลายทางของนักท่องเที่ยว
กีฬากระโดดน้ำในโอลิมปิกฤดูร้อน 2020
กีฬากระโดดน้ำในโอลิมปิกฤดูร้อน 2020 ที่โตเกียว ประเทศญี่ปุ่น จะจัดขึ้นระหว่างวันที่ 25 กรกฎาคม ถึง 8 สิงหาคม ค.ศ. 2020 ณ สนาม ศูนย์กีฬาทางน้ำโอลิมปิก
ประเทศที่เข้าร่วมแข่งขัน
รายชื่อประเทศต่อไปนี้เป็นรายชื่อประเทศที่เข้าร่วมการแข่งขัน
มายุ โนโซมิ
มายุ โนโซมิ (希美まゆ; ; 5 ตุลาคม ค.ศ. 1989 – ) (のんちゃん) เป็นนักแสดงเอวี และนักร้องชาวญี่ปุ่น
เธอเกิดที่โตเกียว และอยู่สังกัดดูโอเอนเตอร์เทนเมนต์
ประวัติ
ส่วนราวด์วันเอนเตอร์เทนเมนต์ได้เปิดตัวซีดีโนโซมิในเดือนมกราคม ค.ศ. 2010
เธอเป็นนักแสดงเอวีสายโลลิ ที่มีสโลแกนโฆษณาติดปากว่า "อายุ 19 ปีเกิดในปีแรกของยุคเฮเซ" ตั้งแต่อายุในขณะถ่ายทำ
ในการสำรวจความนิยมที่จัดขึ้นระหว่างวันที่ 5 มกราคมถึง 29 กุมภาพันธ์ ค.ศ. 2012 ในฐานะโปรเจ็กต์วิดีโอสำหรับผู้ใหญ่ครบรอบ 30 ปี (เอวี30) เธอได้รับเลือกให้อยู่ในอันดับที่ 34
ต่อมา เธอได้รับการผูกขาดสำหรับบริษัทแอตแทกเกอส์ตั้งแต่เดือนมีนาคม ค.ศ. 2016
แม้ว่ามายุ โนโซมิ จะไม่ได้ประกาศลาออกจากการเป็นนักแสดงเอวี แต่งานใหม่ของเธอก็ได้หยุดลงใน ค.ศ. 2017 และตอนนี้เธอกำลังมุ่งเน้นไปที่กิจกรรมของการเป็นนักร้อง
เยเลนา อิซินบาเยวา
อิซินบาเยวา ได้เป็นแชมป์ในเก้ารายการใหญ่ (โอลิมปิก, แชมป์โลกกลางแจ้งและในร่ม, แชมป์ยุโรปกลางแจ้งและในร่ม) เธอยังเป็นผู้ชนะเงินรางวัลจากรายการ IAAF โกลเด้นลีก ใน ค.ศ. 2007 และ 2009 ภายหลังจากที่สร้างผลงานไม่ค่อยดีเท่าใดนักในรายการชิงแชมป์โลกใน ค.ศ. 2009 และ 2010 เธอก็พักจากวงการกีฬาเป็นเวลานานนับปี
อิซินบาเยวา ได้รับการยกย่องให้เป็น นักกีฬาหญิงแห่งปี โดยสหพันธ์กรีฑานานาชาติ ใน ค.ศ. 2004, 2005 และ 2008 รวมถึง นักกีฬาหญิงโลกแห่งปี โดยลอริอุส เธอได้รับรางวัลเจ้าชายแห่งอัสตูเรียสในสาขาการกีฬาใน ค.ศ. 2009 เธอเป็นหนึ่งในแปดนักกีฬา (ซึ่งรวมถึง วาเลอรี อดัมส์, ยูเซน โบลต์, เวโรนิกา แคมป์เบล-บราวน์, ฌาคส์ ไฟรแทก, เจนา พิตต์แมน, ดานี ซามูเอลส์ และดาฟิด สทออร์ล) ในการแข่งขันชิงแชมป์โลกระดับเยาวชน, ระดับวัยรุ่น และระดับอาชีพ ของการกีฬา
แกบ (เมือง)
กรุงแกบ (ក្រុងកែប) เป็นเมืองศูนย์กลางของจังหวัดแกบ ทางตอนใต้ของประเทศกัมพูชา มีสถานที่สำคัญคือ อุทยานแห่งชาติแกบ ตัวเมืองมีประชากร 35,990 คน ส่วนใหญ่ประกอบอาชีพประมง และเป็นสถานที่ท่องเที่ยวทางทะเล ที่มีอาณาเขตติดต่อกับทะเลอ่าวไทย
แคปิตอล เกต
แคปิตอล เกต (Capital Gate) คือ ตึกระฟ้าแห่งหนึ่งในกรุงอาบูดาบี เมืองหลวงของสหรัฐอาหรับเอมิเรตส์ โดยสร้างติดกับศูนย์นิทรรศการแห่งชาติอาบูดาบี มีความสูง 160 เมตร (520 ฟุต) และมีจำนวน 35 ชั้น ตึกแห่งนี้มีลักษณะพิเศษคือ มีพื้นที่ลาดเอียงไปทางทิศตะวันตก 18 องศา ซึ่งเป็นที่รู้จักกันในนามหอเอนแห่งอาบูดาบี เจ้าของและผู้พัฒนาแคปิตอล เกต คือ บริษัทนิทรรศการแห่งชาติอาบูดาบี
แคปิตอล เกต มีความลาดเอียงถึง 5 เท่าของหอเอนปิซ่า ประเทศอิตาลี ขณะที่หอเอนเมืองปีซ่าแห่งอิตาลี เอียงไปทางตะวันตก 4 องศา ใน ค.ศ. 2010 กินเนสส์บุ๊กเวิลด์เรคคอร์ด ให้การรับรองว่าแคปิตอล เกต คือ หอที่สร้างด้วยมือมนุษย์ที่เอนที่สุดในโลก (World’s furthest leaning man-made tower) ตึกแห่งนี้ถูกออกแบบในแนวทแยงมุม เช่นเดียวกับตึก 30 เซ็นต์แมรีแอกซ์ (กรุงลอนดอน) เฮียสต์ ทาวเวอร์ (นครนิวยอร์ก) และสนามกีฬาแห่งชาติปักกิ่ง
วัดนิเทศราษฎร์ประดิษฐ์
วัดนิเทศราษฎร์ประดิษฐ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพืชอุดม อำเภอลำลูกกา จังหวัดปทุมธานี มีที่ดินทั้งหมด 10 ไร่ 3 งาน 96 ตารางวา อยู่ริมคันคลองสิบสามสายกลาง ปัจจุบันมีพระปลัดทวีทรัพย์ สนฺตมโน เป็นเจ้าอาวาส
วัดนิเทศน์ราษฎร์ประดิษฐ์สร้างเมื่อ พ.ศ. 2437 โดยเจ้าไพรงาม หรือสง่างาม สร้างขึ้นในที่ดินของตนเอง และขนานนามว่า วัดบ้านเจ้า ได้รับพระราชทานวิสุงคามสีมาเมื่อวันที่ 30 ตุลาคม พ.ศ. 2439 ต่อมาที่ดินได้ตกเป็นกรรมสิทธิ์ของผู้อื่น ขุนนิเทศน์คอไห (แดงทับทิมโต) ร่วมกับชาวบ้านในท้องถิ่นนั้นจัดซื้อที่ดินให้เป็นกรรมสิทธิ์ของวัดให้ถูกต้อง เมื่อวันที่ 15 ตุลาคม พ.ศ. 2478 พร้อมกับได้เปลี่ยนนามวัดเป็น "วัดนิเทศน์ราษฎร์ประดิษฐ์" ทางวัดได้สอนพระปริยัติธรรมตั้งแต่ พ.ศ. 2498 เป็นต้นมา ปัจจุบันยังจัดอบรมคุณธรรม จริยธรรม ให้แก่เยาวชนทุกวันอาทิตย์
อินพุต/เอาต์พุต
อินพุต/เอาต์พุต ย่อว่า ไอ/โอ (input/output: I/O) หรือภาษาไทยว่า รับเข้า/ส่งออก ในทางคอมพิวเตอร์ หมายถึงการสื่อสารระหว่างระบบประมวลผลสารสนเทศ (เช่นคอมพิวเตอร์) กับโลกภายนอก ซึ่งอาจเป็นมนุษย์หรือระบบประมวลผลสารสนเทศอีกระบบหนึ่ง อินพุตหรือสิ่งรับเข้าคือสัญญาณหรือข้อมูลที่ระบบรับเข้ามา และเอาต์พุตหรือสิ่งส่งออกคือสัญญาณหรือข้อมูลที่ระบบส่งออกไป ศัพท์นี้ใช้เรียกการกระทำเพียงส่วนหนึ่ง กล่าวคือ “การกระทำไอ/โอ” หมายถึงการปฏิบัติการรับเข้าหรือส่งออกสัญญาณหรือข้อมูล บุคคลหนึ่ง (หรือระบบอื่น) สามารถใช้อุปกรณ์ไอ/โอเพื่อสื่อสารกับคอมพิวเตอร์ ตัวอย่างเช่น คีย์บอร์ดหรือเมาส์จัดว่าเป็นอุปกรณ์รับเข้าสำหรับคอมพิวเตอร์ ในขณะที่จอภาพและเครื่องพิมพ์จัดว่าเป็นอุปกรณ์ส่งออกสำหรับคอมพิวเตอร์ ส่วนอุปกรณ์ที่สื่อสารระหว่างคอมพิวเตอร์ด้วยกัน เช่นโมเด็มหรือแผ่นวงจรเครือข่าย โดยปกติสามารถเป็นได้ทั้งอุปกรณ์รับเข้าและส่งออก
ในสถาปัตยกรรมคอมพิวเตอร์ การรวมผสานระหว่างหน่วยประมวลผลกลางกับหน่วยความจำหลักจะถูกพิจารณาว่าเป็น “สมอง” ของคอมพิวเตอร์ (หน่วยประมวลผลกลางที่อ่านและเขียนหน่วยความจำหลักได้โดยตรงด้วยชุดคำสั่งเฉพาะเป็นอาทิ) และจากมุมมองดังกล่าว การถ่ายโอนสารสนเทศมาจากหรือไปสู่การรวมผสานนั้นกับหน่วยอื่น เช่นหน่วยขับจานบันทึก ถือว่าเป็นไอ/โอ หน่วยประมวลผลกลางและวงจรที่รองรับได้จัดเตรียมไอ/โอที่จับจองบนหน่วยความจำ (memory-mapped I/O) ไว้ให้ ซึ่งใช้ในการเขียนโปรแกรมระดับล่างเพื่อพัฒนาโปรแกรมขับอุปกรณ์ (device driver) ขั้นตอนวิธีของไอ/โอเป็นสิ่งหนึ่งที่ออกแบบมาเพื่อใช้ประโยชน์เอกลักษณ์เฉพาะเครื่องและปฏิบัติการอย่างมีประสิทธิภาพ เมื่อมีข้อมูลอยู่บนหน่วยเก็บข้อมูลสำรองเช่นหน่วยขับจานบันทึก
ส่วนต่อประสาน
ส่วนต่อประสานไอ/โอจะเป็นสิ่งจำเป็นก็ต่อเมื่ออุปกรณ์ไอ/โอถูกขับเคลื่อนโดยหน่วยประมวลผล ส่วนต่อประสานต้องมีตรรกะที่จำเป็นเพื่อตีความเลขที่อยู่ของอุปกรณ์ซึ่งสร้างโดยหน่วยประมวลผล การเจรจาตกลง (handshaking) ควรกระทำให้เกิดผลด้วยคำสั่งที่เหมาะสมของส่วนต่อประสานอย่างเช่น BUSY, READY, WAIT หน่วยประมวลผลจึงจะสามารถสื่อสารกับอุปกรณ์ไอ/โอผ่านส่วนต่อประสานนั้น ถ้ารูปแบบข้อมูลที่จะแลกเปลี่ยนมีลักษณะต่างไป ส่วนต่อประสานจะต้องสามารถแปลงข้อมูลลำดับเป็นรูปแบบขนานและในทางกลับกันได้ ต้องมีข้อกำหนดเพื่อสร้างสัญญาณขัดจังหวะ (interrupt) พร้อมทั้งเลขประเภทที่สอดคล้องสำหรับการประมวลผลในภายหน้าเมื่อเป็นที่ต้องการโดยหน่วยประมวลผล
คอมพิวเตอร์ประเภทที่ใช้ไอ/โอที่จับจองบนหน่วยความจำ เข้าถึงฮาร์ดแวร์โดยการอ่านและการเขียนบนตำแหน่งที่อยู่บนหน่วยความจำที่ระบุ โดยใช้ชุดคำสั่งภาษาแอสเซมบลีชุดเดิมตามปกติที่คอมพิวเตอร์ใช้เข้าถึงหน่วยความจำ
การทำให้เกิดผลในระดับที่สูงกว่า
ระบบปฏิบัติการและเครื่องมืออำนวยความสะดวกในการเขียนโปรแกรมในระดับที่สูงกว่า ใช้มโนทัศน์และพื้นฐานไอ/โอที่เป็นนามธรรมมากกว่าและแบ่งแยกออกจากกัน ตัวอย่างเช่น ระบบปฏิบัติการส่วนมากจัดเตรียมโปรแกรมประยุกต์ต่าง ๆ ไว้ด้วยแนวคิดของไฟล์ ภาษาโปรแกรมกลุ่มภาษาซี ภาษาซีพลัสพลัส และระบบปฏิบัติการตระกูลยูนิกซ์ โดยดั้งเดิมจะถือว่าไฟล์และอุปกรณ์ต่าง ๆ เป็นกระแสข้อมูล (stream) ซึ่งสามารถอ่าน เขียน หรือกระทำได้ทั้งสองอย่าง ไลบรารีภาษาซีมาตรฐานได้จัดเตรียมฟังก์ชันเพื่อจัดดำเนินการกระแสข้อมูลรับเข้าและส่งออกไว้ด้วย
ในบริบทของภาษาอัลกอล 68 เครื่องมืออำนวยความสะดวกเกี่ยวกับสิ่งรับเข้าและสิ่งส่งออกกล่าวโดยรวมเป็น ทรานสพุต (transput) ไลบรารีทรานสพุตของภาษาอัลกอล 68 สามารถรับรู้ไฟล์หรืออุปกรณ์มาตรฐานต่อไปนี้ได้แก่,  ,   และ
ฟังก์ชันพื้นฐานพิเศษอีกทางเลือกหนึ่งคือไอ/โอโมแนด (I/O monad) ซึ่งอนุญาตให้โปรแกรมสั่งการไอ/โอได้เท่านั้น ส่วนการทำงานจะเกิดขึ้นนอกตัวโปรแกรม สิ่งนี้เป็นสิ่งสำคัญเพราะฟังก์ชันไอ/โอจะต้องเพิ่มผลข้างเคียงเข้าไปในภาษาโปรแกรมใดๆ แต่ในทางปฏิบัติ การเขียนโปรแกรมเชิงฟังก์ชันโดยแท้จริงเท่านั้นที่ทำได้ในขณะนี้
ภาวะการกำหนดเลขที่
หน่วยความจำสามารถอ่านหรือเก็บบันทึกข้อมูลได้หลายวิธี แต่ละวิธีก็เป็นภาวะการกำหนดเลขที่อยู่แบบหนึ่ง ซึ่งก็มีข้อได้เปรียบและข้อจำกัดของมันเอง ภาวะการกำหนดเลขที่อยู่มีหลายประเภทเช่น การกำหนดเลขที่อยู่ทางตรง ทางอ้อม แบบใช้ทันที แบบดัชนี แบบฐาน แบบดัชนีบนฐาน แบบแสดงนัย ฯลฯ
การกำหนดเลขที่อยู่ทางตรง
การกำหนดเลขที่อยู่ด้วยวิธีนี้เป็นส่วนหนึ่งของชุดคำสั่งในตัวเองอยู่แล้ว เมื่อหน่วยประมวลผลตีความชุดคำสั่ง จะดึงเลขที่อยู่หน่วยความจำจากตำแหน่งที่สามารถอ่านหรือเขียนข้อมูลสารสนเทศที่ต้องการ ตัวอย่างเช่น
ในที่นี้ตัวถูกดำเนินการ address ชี้ไปยังตำแหน่งบนหน่วยความจำที่มีข้อมูลอยู่ และคัดลอกค่าที่อ่านได้ลงใน register ที่ระบุ หรือคัดลอกค่าจาก register ที่ระบุไปยังตำแหน่งบนหน่วยความจำ สัญลักษณ์วงเล็บเหลี่ยมคือตัวดำเนินการอ้างอิงกลับ (dereference operator)
ญาติไดโนเสาร์เจ้าเล่ห์ 13
เพลงประกอบภาพยนตร์
เพลงประกอบภาพยนตร์โดย ไมเคิล ทาเวรา และสองเพลงใหม่เขียนโดย มิเชล โบร์แมน กับ อาแมนด้า แมคบรูม
ภาพยนตร์ชุดนี้เป็นผลงานชุดที่สามของซีรีส์ที่ไม่ได้ใช้โน้ตเพลงต้นฉบับของ เจมส์ ออร์เนอร์ ที่มีอยู่ในภาคแรก โดยสองภาคก่อนหน้านี้คือ ญาติไดโนเสาร์เจ้าเล่ห์ 11 และ ญาติไดโนเสาร์เจ้าเล่ห์ 12 แม้ว่าจะมีธีมที่เก่ากว่าของ ไมเคิล ทาเวรา จากภาคต่อก่อนหน้าที่ยังสามารถได้ยินอยู่ก็ตาม
การสร้าง
ภาพยนตร์ชุดนี้ได้รับการเปิดเผยที่เว็บไซต์ทางการของญาติไดโนเสาร์เจ้าเล่ห์ผ่านทางเทรลเลอร์
วันเปิดตัว
ภาพยนตร์ชุดนี้ได้รับการเปิดตัวในรูปแบบดีวีดี ณ วันที่ 27 พฤศจิกายน ค.ศ. 2007 โดยมีภาพยนตร์ เดอะฮิดเดนแคนยอน รวมเป็นของแถม
วัดปากคลองมอญ
วัดปากคลองมอญ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 7 บ้านคลองมอญ ตำบลศีรษะจรเข้น้อย อำเภอบางเสาธง จังหวัดสมุทรปราการ ที่ตั้งวัดมีเนื้อที่ 5 ไร่ 2 ตารางวา อาณาเขตทิศเหนือยาว 185 เมตร จรดที่ดินเอกชน ทิศตะวันออกยาว 96 เมตร จรดคลองทับยาว ทิศใต้ยาว 180 เมตร จรดคลองมอญ และทิศตะวันตกยาว 84 เมตร จรดที่ดินเอกชน ปัจจุบันพระครูสันติคุณากร (ณรงค์) ดำรงตำแหน่งเจ้าอาวาส
วัดปากคลองมอญตั้งวัดเมื่อ พ.ศ. 2528 และได้รับพระราชทานวิสุงคามสีมาเมื่อ พ.ศ. 2530
พื้นที่ที่ตั้งวัดเป็นที่ราบลุ่ม มีคลองทับยาวอยู่หน้าวัดและคลองมอญทางทิศใต้ อาคารและเสนาสนะในวัดได้แก่ อุโบสถ ศาลาการเปรียญ ศาลาอเนกประสงค์ กุฏิเจ้าอาวาส ศาลาบำเพ็ญบุญ โรงครัว หอฉัน เมรุ และซุ้มประตูวัด ปูชนียวัตถุสำคัญในวัดคือ พระพุทธรัตนรังสี เป็นพระประธานในอุโบสถ สร้างขึ้นเมื่อ พ.ศ. 2514 มีหน้าตักกว้าง 4.10 เมตร สูง 7 เมตร
สภาคริสตจักรในประเทศไทย
มูลนิธิสภาคริสตจักรในประเทศไทย (The Church of Christ in Thailand) เป็นองค์การทางศาสนาคริสต์นิกายโปรเตสแตนต์ในประเทศไทย ปัจจุบันแบ่งการปกครองออกเป็น 24 จุด
ประวัติ
มีการเผยแพร่ศาสนาคริสต์นิกายโปรเตสแตนต์ในประเทศไทยมาก่อนการก่อตั้งสภาคริสตจักรอยู่แล้ว โดยคณะมิชชันนารีเริ่มเข้ามาเผยแพร่ครั้งแรกในสมัยรัชกาลที่ 3 ต่อมาในช่วงคริสต์ศตวรรษที่ 19 เหล่าศาสนาจารย์จากคณะอเมริกันเพรสไบทีเรียนเริ่มเข้ามาเผยแพร่ศาสนาอย่างเป็นกิจลักษณะ ขยายไปยังจังหวัดอื่น ๆ เช่น เชียงใหม่ รวมถึงขยายไปยังประเทศลาวด้วย
ในปี ค.ศ. 1928 ซึ่งครบรอบวาระ 100 ปีโปรเตสแตนต์ในประเทศไทยมีการเสนอให้จัดตั้งสภาคริสตจักรแห่งชาติขึ้น และในปี ค.ศ. 1930 ได้มีการจัดตั้ง “สยามคริสตสภา” ขึ้นเป็นครั้งแรก แต่ยังอยู่ภายใต้การกำกับควบคุมดูแลของมิชชันนารีชาวต่างประเทศ ต่อมาเมื่อมีการเปลี่ยนชื่อประเทศจึงเปลี่ยนเป็น “สภาคริสตจักรในประเทศไทย” และในปี ค.ศ. 1957 มิชชันนารีคณะเพรสไบทีเรียนสลายตัว จึงได้มอบความรับผิดชอบในการเผยแพร่ศาสนาให้แก่สภาคริสตจักรไทยโดยตรง
หลักข้อเชื่อ
สภาคริสตจักรในประเทศไทยยึดถือหลักข้อเชื่อจาก 3 แหล่ง คือคัมภีร์ไบเบิล หลักข้อเชื่อของอัครทูต และหลักข้อเชื่อไนซีน
วัตถุประสงค์
วัตถุประสงค์ขององค์การมีอยู่สามประการด้วยกันคือ
การทำงานเพื่อสังคม
สภาคริสตจักรได้ก่อตั้งโรงพยาบาลและสถานศึกษาต่าง ๆ เช่น โรงพยาบาลกรุงเทพคริสเตียน มหาวิทยาลัยคริสเตียน มหาวิทยาลัยพายัพ ตลอดจนบรรเทาสาธารณภัย ช่วยเหลือผู้ด้อยโอกาสในเขตสลัม
สถาบันอุดมศึกษา
มูลนิธิแห่งสภาคริสตจักรในประเทศไทย มีมหาวิทยาลัยในเครือ 2 แห่ง คือ
โรงเรียน
มูลนิธิแห่งสภาคริสตจักรในประเทศไทย มีโรงเรียนในเครือ 29 แห่ง คือ
ฟักกุ
ฟักกุ หรือเป็นที่รู้จักในภาษาอังกฤษว่า Fakku หรือ FAKKU! หรือสั้น ๆ ว่า F! ซึ่งมีที่มาจากคำยืมภาษาญี่ปุ่นของคำว่า ฟัค (ファック) เป็นผู้เผยแพร่และจัดพิมพ์เฮนไตฉบับภาษาอังกฤษที่ใหญ่ที่สุดในโลก ฟักกุมีสมาชิกลงทะเบียนมากกว่า 500,000 บัญชี
เดิมทีฟักกุเป็นผู้รวบรวมงานแสกนมังงะผู้ใหญ่และโดจินชิจากญี่ปุ่นให้แก่ผู้ใช้ ในช่วงเริ่มแรกเนื้แหาถูกอัปโหลดโดยผู้ดูแลระบบเว็บไซต์เพียงผู้เดียวเท่านั้น ทว่าสิทธิ์ที่ว่านี้ได้รับการแบ่งปันแก่ชุมชน โดยทำให้งานของนักแปลต่าง ๆ ถูกเห็นได้จากผู้ชมที่มีขนาดใหญ่ขึ้น อย่างไรก็ตามในช่วงปลาย ค.ศ. 2015 ฟักกุเปลี่ยนแปลงกลายเป็นผู้เผยแพร่มังงะเฮนไตที่ได้รับลิขสิทธิ์อย่างเป็นทางการเท่านั้น
แอ็ดวาร์ต แบแน็ช
แอ็ดวาร์ต แบแน็ช (Edvard Beneš) เป็นนักการเมืองชาวเช็กและรัฐบุรุษผู้เป็นประธานาธิบดีเชโกสโลวาเกียระหว่าง ค.ศ. 1935–1938 และอีกครั้งระหว่าง ค.ศ. 1945–1948 เขายังเป็นผู้นำรัฐบาลพลัดถิ่นเชโกสโลวาเกียระหว่าง ค.ศ. 1939–1945 ในช่วงสงครามโลกครั้งที่สอง ในฐานะประธานาธิบดี แบแน็ชต้องเผชิญกับวิกฤติครั้งใหญ่สองครั้งซึ่งทำให้เขาต้องลาออกจากตำแหน่ง
การลาออกครั้งแรกของแบแน็ชเกิดขึ้นหลังความตกลงมิวนิกและการยึดครองเชโกสโลวาเกียของเยอรมนีซึ่งเป็นผลตามมาใน ค.ศ. 1938 และทำให้เขาต้องตั้งรัฐบาลพลัดถิ่นอยู่ในสหราชอาณาจักร ครั้งที่สองเกิดขึ้นหลังรัฐประหารโดยฝ่ายคอมมิวนิสต์ ค.ศ. 1948 ซึ่งก่อให้เกิดสาธารณรัฐสังคมนิยมเชโกสโลวัก ก่อนที่เขาจะเป็นประธานาธิบดี แบแน็ชเป็นรัฐมนตรีว่าการกระทรวงการต่างประเทศคนแรก (ค.ศ. 1918–1935) และนายกรัฐมนตรีคนที่ 4 (ค.ศ. 1921–1922) ของเชโกสโลวาเกีย ในฐานะสมาชิกพรรคสังคมนิยมแห่งชาติเชโกสโลวัก เขาเป็นที่ทราบกันดีว่าเป็นนักการทูตที่มีทักษะคนหนึ่ง
ปราโมทย์ ปาทาน
ปราโมทย์ ปาทาน เป็นนักร้องชาวไทยปัจจุบันเป็นศิลปินอิสระ และอดีตนักร้องนำวง RSCM Band    เจ้าของรางวัลชนะเลิศการประกวดวงดนตรีแจ๊ส 98.5 Breeze FM-UBC Jazz Challenge 2006 เคยทำผลงานเบื้องหลังให้กับศิลปินดัง จนมีผลงานเพลงประกอบภาพยนตร์หลายเรื่อง มีเอกลักษณ์ที่ติดตัวคือความขี้เล่นประกอบกับมุกตลก
นอกจากผลงานการร้องเพลง เขายังทำรายการ Paloy’s Diary, The Driver ร่วมกับพลอย หอวัง และ พิชญ์ กาไชย เป็น CEO บริษัท "โคตรคูล" และปัจจุบันมีภาระอยู่สองคน CEOลมอาร์ต มารุต และ sex worker อุล ภาคภูมิ
ประวัติ
ปราโมทย์ ปาทาน เกิดวันที่ 9 ธันวาคม พ.ศ. 2527 ที่กรุงเทพมหานคร เป็นบุตรคนที่ 3 ในบรรดาพี่น้องทั้งหมด 4 คน พื้นเพเป็นคนเขตดอนเมือง ภูมิหลังครอบครัวฝั่งบิดาเป็นชาวปากีสถาน ที่ย้ายมาอาศัยในประเทศไทย ส่วนมารดาเป็นชาวไทยดดดดด
ปราโมทย์สำเร็จการศึกษาระดับมัธยมจากโรงเรียนสีกัน (วัฒนานันท์อุปถัมภ์) เคยเข้าศึกษาอยู่ที่วิทยาลัยดนตรี ต่อมาย้ายไปศึกษาต่อที่มหาวิทยาลัยราชภัฏจันทรเกษม เติบโตในครอบครัวธุรกิจ คุณแม่ทำธุรกิจหลายอย่าง ขายดอกไม้ให้เช่าอพาร์ตเมนต์ ซื้อขายอสังหาริมทรัพย์ และร้านหมูกระทะ "ครัวคุณย่า" ก่อนหน้านี้เคยเป็นอดีตนักร้องนำวง RSCM Band และเคยได้รางวัลชนะเลิศการประกวดวงดนตรีแจ๊ส 98.5 Breeze FM-UBC Jazz Challenge 2006 ก่อนหน้านี้ปราโมทย์เคยทำโปรเจกต์ Project Love Pill 2
ในปี 2555 ปราโมทย์ได้มีส่วนร่วมในกิจกรรมการกุศล รวมน้ำใจซับน้ำตา เพื่อช่วยหาทุนการศึกษาแก่นักเรียนยากจน และช่วยเหลือผู้ประสบเหตุอุทกภัย ปีเดียวกันนี้ เขาได้รับเชิญเข้าร่วมงานเพลง "หากเธอจะรัก" ในอัลบั้ม สไตรค์ ของมานิดา เรืองศรี รวมถึงในเดือนมิถุนายน เขาได้เป็นแขกรับเชิญพิเศษในคอนเสิร์ตเดอะ-วอล-ลุ่ม ([V] The Volume) ร่วมเวทีกับผลิตโชค อายนบุตร และมานิดา เรืองศรี
ปราโมทย์ได้ร่วมโปรเจกต์เพลง Project Love Pill 2 ในนามวงโลวแฟต ของ ฟองเบียร์ - ปฏิเวธ อุทัยเฉลิม ในผลงานเพลง "กะทันหัน" ร่วมกับปนัสฐ์ นาครำไพ, ศุภรุจ เตชะตานนท์ และบงกช เจริญธรรม โดยได้รับการตอบรับในอันดับ 1 ของไอทูนสโตร์ หลังจากเปิดตัวได้ 24 ชั่วโมง ซึ่งมียอดผู้ชมในยูทูบที่กว่า 2 ล้านครั้ง และในเดือนธันวาคม ปราโมทย์ได้เป็นบุคคลเป้าหมายในรายการซุปเปอร์ สาระแน  ภายหลังปราโมทย์มีผลงานเพลงประกอบละคร "สิ่งดีดี" ประกอบละครดาวเรือง, "การเดินทางของหัวใจ" ประกอบละครรอยไหม เป็นต้น จนกระทั่งในปี 2559 ได้ทำรายการ Paloy’s Diary  ร่วมกับพลอย หอวังและพิชญ์ กาไชย และรายการ เที่ยวอยู่ได้ กับ เป็กซ์ วงซีล รวมถึงปล่อยซิงเกิ้ลชุดแรกของตัวเอง "เมื่อวาน" เมื่อต้นกุมภาพันธ์ 2560
ต่อมาในเดือนสิงหาคม ปี 2560 ได้ปล่อยซิลเกิลที่ 2 ของตน "มีแฟนแล้ว" โดยเป็นเพลงที่ร่วมงานกับ ยัวร์บอยทีเจ ต่อมาในวันที่ 21 กุมภาพันธ์ ปี 2561 ปล่อยซิงเกิ้ลที่ 3 "คิดถึงจัง (มาหาหน่อย)" ซึ่งแต่งโดยแทน ลิปตา อีกด้วย ซิงเกิ้ลที่ 4 คือ "ติดตลก" เผยแพร่ในวันที่ 27 สิงหาคม ปี 2561 เพลงนี้แต่งโดยชนกันต์ รัตนอุดม และมิวสิควิดีโอนำแสดงโดย เจน กุลจิราณัฐ อินทรศิลป์ หรือเจน BNK48 หลังจากนั้นในวันที่ 1-2 กันยายน พ.ศ. 2561 ได้มีคอนเสิร์ตเป็นของตัวเองครั้งแรกชื่อ "Chang Music Connection Presents OAT Pramote Show "The Uncensored"" หลังจากนั้น วันที่ 9 ตุลาคม 2561 ได้ปล่อยเพลง Fan Song ให้กับเจน BNK48 ชื่อเพลง "งู้ยยยยยยยยยยย"
โลว์แฟต
รายชื่อผลงานเพลงที่ผลิตร่วมกับ ปนัสฐ์ นาครำไพ โดยรับหน้าบันทึกเสียงเปียโน/คีย์บอร์ด ในชื่อวง โลว์แฟต
รายการออนไลน์
นอกจากนี้ ยังเป็นพิธีกรในรายการ The Driver (ร่วมกับพลอย หอวัง และ พิชญ์ กาไชย)
ไบแซนเทียม ล่าแวมไพร์อมตะ
ไบแซนเทียม ล่าแวมไพร์อมตะ (Byzantium) เป็นภาพยนตร์แนวแฟนตาซีสยองขวัญอังกฤษ-ไอร์แลนด์ กำกับโดย Neil Jordan ออกฉายครั้งแรกเมื่อวันที่ 9 กันยายน ค.ศ. 2012 ,31 พฤษภาคม ค.ศ. 2013 ในสหราชอาณาจักร และ28 มิถุนายน ค.ศ. 2013 ในสหรัฐอเมริกา
แหล่งข้อมูลอื่น
Filmed in Hastings (UK) - http://www.famouslyhastings.com/visit/byzantium/
คณะรัฐมนตรีไทย คณะที่ 23
คณะรัฐมนตรี คณะที่ 23 ของไทย (29 พฤศจิกายน พ.ศ. 2494 - 6 ธันวาคม พ.ศ. 2494)
จอมพลแปลก พิบูลสงคราม เป็นนายกรัฐมนตรี ตามประกาศและแต่งตั้งรัฐมนตรีชั่วคราว ลงวันที่ 29 พฤศจิกายน พ.ศ. 2494 คณะบริหารประเทศชั่วคราว เป็นผู้ลงนามในประกาศ